मुंबई। महाराष्ट्र में आईपीएल और सूखे को लेकर छिड़ी बहस के बीच एक नया मामला सामने आया है। महाराष्ट्र में पानी संकट के लिए आईपीएल नहीं बल्कि कोई और जिम्मेदार है। खबर है कि इसका कारण वहां की सरकार और उसकी पॉलिसी जिम्मेदार हैं। राज्य में गन्ने की खेती के लिए पानी की खपत काफी ज्यादा है। हर एक किलोग्राम चीनी बनाने में करीब 2068 लीटर पानी की खपत होती है, जिसका मतलब है एक टन चीनी बनाने में करीब 20 लाख लीटर पानी खर्च होता है। महाराष्ट्र में आईपीएल के एक मैच के लिए कुल 0.3 मिलियन लीटर पानी खर्च होता है। यानी कुल 20 मैचों के लिए 60 लाख लीटर पानी खर्च होगा। जो कि गन्ने की खेती के लिए खर्च किए जा रहे पानी का 0.0000038 फीसदी है।